**Jegyzőkönyv**

*Nemzeti Közszolgálati Egyetem - Egyetemi Hallgató Önkormányzatának*

*2016. február 4-ei Elnökségi üléséről*

|  |  |  |
| --- | --- | --- |
| **Az ülés ideje:** | 2016. február 4. (csütörtök) | 19:00 |
| **Az ülés helye:** | EHÖK Iroda, F02 Orczy úti Kollégium | 1089 Budapest, Orczy út 1. |
|  |  |  |
| **Ülés formája:**  | Nyílt |  |
| **Ülésvezető:** | Fidel Dávid |  |
| **Jegyzőkönyvvezető:** | Fekete Gréta |  |

|  |  |  |
| --- | --- | --- |
| **Az ülésre szavazati joggal meghívottak:** |  |  |
|  | Fidel Dávid | EHÖK elnök  |
|  | Karászi Olivér | ügyvezető HÖK elnök (HHK) |
|  | Hoffmann Márk | kari HÖK elnök (RTK)  |
|  | Böszörményi Balázs | kari HÖK alelnök (ÁKK)  |
|  | Bódis Martin | kari HÖK alelnök (NETK)  |

|  |  |  |
| --- | --- | --- |
| **Az ülésre tanácskozási joggal meghívottak:**  |  |  |
|  | Fekete Gréta |  |
|  |  |  |
| **Összes mandátum:**  | 5 | Ebből jelen 5 |
| **Határozatképesség:**  | Az ülés határozatképes. |  |

Előzetes napirendi pontok:

1. Beszámolók

2. Ösztöndíjak

3. NKE nap 2016

4. Egyebek

**Fidel Dávid** megnyitja az ülést és köszönti a jelenlévőket.

Kéri, hogy a januári beszámolókat hétfőre (2016.02.08.) mindenki hozza el az Elnökségi ülésre, vasárnap estig pedig elektronikus úton küldjék el **Fekete Grétának**.

2016.02.08-án, hétfőn 17:30-tól Elnökségi ülés lesz, amelyen az ösztöndíjak elbírálása lesz a téma. Az egyik karon nagy eltérést észleltek az odaítélt összegek között, ezért ennek elkerülésére nagy hangsúlyt kell fektetni a továbbiakban. A leadott közéleti beszámolókban is észlelhető ez a hiba. Mindenképpen szem előtt kell tartani azt a továbbiakban, hogy részletes beszámolót készítsenek a pályázók, és a munkával arányos legyen az ösztöndíj mértéke.

Az ülés résztvevői áttértek a beszámolókra.

**Fidel Dávid** beszámolt arról, hogy a rektori visszajelzés szerint az EDUCATIO kiállításon való NKE megjelenés jól sikerült. A tapasztalatok szerint az NKE standja népszerű volt, mindhárom nap alatt számos érdeklődőt tájékoztattak az egyetem képviselői. Sajnos kapott hallgatói panaszokat, miszerint más egyetemekhez viszonyítva kevés promóciós ajándékkal készültünk. Erre a jövőben nagyobb figyelmet kell fordítani, kérte a karokat, hogy ezt a problémát ők is jelezzék. Azzal a panasszal is fordultak hozzá, hogy az NKE-t képviselő hallgatók és egyetemi dolgozók nem kaptak vizet a szervezőktől, így saját költségen, drágábban voltak kénytelenek megvásárolni a helyszínen. Azok számára, akik a reggeli nyitástól kezdve zárásig kint voltak mindenképpen illő lett volna, hogy biztosítanak vizet. Sajnos ez a probléma csak később ért jutott el hozzá, így a helyszínen nem tudta orvosolni. Várhatóan lesz egy kérdőív az EDUCATIO-ról, de ezzel kapcsolatban semmilyen visszajelzés nem érkezett még, amint ez megtörténik, továbbítja az információt a karoknak.

**Karászi Olivér** jelezte, hogy az utolsó napon, a stand elbontásánál és a pakolásnál csak a HHK-s standolók vettek részt, a többi hallgató a buszban ülve nézte végig, amíg befejezik. Aggályait fejezte ki ezzel kapcsolatban, szerinte közösen kellett volna a pakolásban is részt vennie a hallgatóknak.

**Hoffmann Márk** kifejtette, hogy a jövőben a katasztrófavédők is készítsenek külön plakátot, a jövőben ne egy standon álljanak az RTK-val, mert így nem férnek el, nagyon kényelmetlen a zsúfoltság. Amennyiben ez nem lehetséges, akkor egy nagyobb RTK standdal lehetne orvosolni a problémát.

Áttértek a 2016. költség és programterv tárgyalására.

**Fidel Dávid** elmondta, hogy január elején ki lett küldve a jóváhagyott verzió. Ezzel kapcsolatban megjegyezte, hogy néhány esetben jóval kisebbek az összegek, ebből kell gazdálkodni a tervezett programok szervezésekor, de lehetnek még változások.
Az egyetemnek továbbra is van HÖOK-os tartozása, aminek a kiegyenlítését meg kell oldani.

Elmondta, változott az ügyment rendje, a jövőben a következő lesz:

Amennyiben valamelyik kar programot szeretne szervezni, melyhez az egyetem támogatását is kérik, akkor a tervezett időpontot egy hónnap megelőzvén el kell indítani az ügymenetet. Fidel Dávidnak kell e-mailben minden szükséges adatot elküldeni, majd ezek után az EHÖK intézi a dolgokat. Az elnök egyeztet oktatási rektorhelyettes úrral és a Gazdasági Hivatallal is. Ellenőrzi az egyetemi vezetés, hogy indokolt-e a kért összeg, kivitelezhetőek-e az igények. Az átfutási idők miatt még egyszer nyomatékosította, az esemény tervezett időpontját egy hónappal megelőzve kezdjék meg a karok a munkafolyamatokat. Kérte a karokat, erre mindenki figyeljen oda a jövőben!

**Böszörményi Balázs** kérdése, hogy amennyiben az ÁKK által tervezett Felezőbált kihúzzák, akkor azt nem is lehet megtartani?

**Fidel Dávid** reflektált a kérdésre, a Küldöttgyűlés által elfogadott tervezetet vitték be, azt módosították a vezetőség tagjai, így azzal a kerettel kell kalkulálni amit most kaptak meg.

**Böszörményi Balázs** felvetette, hogy abban az esetben, ha személyesen mennek be a felezőbál ügyét intézni, talán több támogatást kaphatnak a programot illetően.

**Fidel Dávid** szerint megpróbálhatják, lehetséges keretátcsoportosítás.

**Hoffmann Márk** érdeklődött az RTK tervezett felezőbáljának helyzetéről.

**Fidel Dávid** türelmet kért tőle, elmondása szerint a következő héten várható válasz, addig is a programok részletes megtervezését kéri.

**Hoffmann Márk** hangsúlyozta, hogy a jövő héten mindenképpen rendezni kellene a kérdést.

A következőkben áttértek a HÖOK Elnökségi megbeszélés tárgyalására. Fidel Dávid elmondta, a Budapesti Corvinus Egyetem átszervezése miatt eggyel kevesebb karral működik tovább.

A sítábor sok szervezési munkát igényelt, de minden rendben lezajlott, a résztvevő hallgatók jól érzik magukat.

**Fidel Dávid** megjegyzi, felmerült néhány probléma az oktatói munka hallgatói véleményezésével kapcsolatban. Többen jelezték, hogy nem a megfelelő ütemben zajlik a munka. **Varga András** is többször jelezte ez a problémát. Kérdésére telefonon **Falaty Tamás** elmondta, véleménye szerint jövő hét végéig meg tudják csinálni, reméli ezt valóban sikerül. Fontos ezzel haladni, hiszen az előző évben másfél hónappal korábban már készen volt.

**Böszörményi Balázs** jelezte, hogy rossz, a minta, amit kaptak, ezért lassú a rendszer, de folyamatosan haladnak.

Fidel Dávid hozzáfűzi, sajnos többen jelezték azt a problémát, hogy nem tudják elérni Falaty Tamást, ezt többször is tapasztalta.

**Böszörményi Balázs** elmondta, **Falaty Tamást** számos elfoglaltsága miatt nehéz elérni.

**Fidel Dávid** szerint kommunikációs problémák is közrejátszhatnak a dologban, kérte, ezen mihamarabb változtassanak.

Az Elnökség a továbbiakban áttért az kari beszámolókra.

**Bódis Martin** elmondta, a NETK Nyílt Nap sikeres volt, bár kevesebben jelentek meg, mint az előző évben. Az EDUCATIO rendben lezajlott, bár a már tárgyalt problémákat a kar képviselői is érzékelték. A kari HÖK minden bizottsága ügyrenddel megalakult. A közeljövőben terveznek egy közös NETK-HHK programot, amelynek helyszíne a Bárka lenne. Csak a pincerészt érintené a rendezvény, amennyiben ehhez nem nyúltak hozzá a felújítás során vagy már elkészült esetleg. Emellett egy kocsmatúra szervezése zajlik, illetve egy Kollégiumi korcsolyázás is.

**Hoffmann Márk** beszámolt arról, hogy az RTK nyílt napján 1339 fő plusz kísérők jelentek meg. Az EDUCATIO véleménye szerint is jól sikerült. Az RTK a NETK nyílt napján is részt vett egy standdal. Elmondta, hogy lezárult a konditerem terve körül zajló vita, február elsejével megkezdte működését. Létrehoztak egy szakosztályt, így a konditerem használati díját a szakosztályvezető szabja meg, ez 4-5000 Ft/félév lesz várhatóan. Oktatási rektorhelyettes úr kért egy írásos igénybejelentést, amelyet **Hoffmann Márk** el is készített, 1,1 millió forint értékben fognak új eszközök érkezni. Az ÁKK-n is hasonlóan fognak majd a szakosztályok működni. Elmondta, az oktatók jelezték, hogy mind a nappalisok, mind a levelezősök sokat és feltűnően puskáznak. A kar felezőbálja február 24-re van tervezve. Beszámol arról, hogy a rektori tanácson a KÖFOP volt a fő téma, egyértelmű, hogy rengeteg lehetőség van benne. Az eddig KTK néven működő kar, február 1-től ÁKK néven működik tovább. A közeljövőben fog megjelenni dr. Tálas Péter NETK Dékán úr migrációs témával foglalkozó könyve.

Az idei közös közszolgálati gyakorlat a Vihar 2016 címet viseli majd.

Az RTK-n aktuális és jelentős probléma a harmadévesek szolgálatba helyezése. Példának okáért nyolcan végeznek közlekedésrendészeti szakirányon, de az állomány teljes létszámú, így nem tudnak helyet biztosítani számukra. Sokakat a határhoz közelre vezényelnek le. Változni fog a tisztavatás helyszíne is. Az oklevélkiadás szempontjából fontos, hogy vezetői engedély nélkül nem kaphatják meg a hallgatók, fél év alatt kell teljesíteniük. --

**Böszörményi Balázs** elmondta, hogy az KTK (továbbiakban ÁKK) nyílt nap különösen jól sikerült. A kar átnevezési ünnepségére holnap (2016.02.05-én) kerül majd sor. Február 11re, csütörtökre szemeszternyitó bulit szerveznek, illetve amennyiben engedélyezik, Felezőbált szerveznének. Valamint beszámolt arról, hogy jelenleg is zajlik a második féléves kollégiumi felvételi eljárás, illetve a közeljövőben lesz aktuális az újonnan felvett hallgatók beköltözése is.

**Karászi Olivér** beszámolt arról, hogy a HHK idei nyílt napja is jól sikerült, bár kevesebben vettek részt rajta, mint a megelőző években. Számításaik szerint körülbelül 5-600 ember jelent meg. Kevés látványos elemmel zajlott a nyílt nap, az esős idő miatt sok minden elmaradt. Az EDUCATIO-n való részvétel során észlelt problémákat már korábban megtárgyalták. A NETK-kel közös bulival kapcsolatban elmondta, hogy egy csütörtöki napra tervezik, március elejére.

Áprilisban a HHK csapata részt kíván venni egy nemzetközi akadálypálya –versenyen, ahol tavaly csapatban 10. helyezést értek el. Ez a kiadás, 12 000 Huf/ fő nevezési díj – nincs benne a költségvetésben, így támogatásra lenne szükség az egyetemtől. A verseny helyszíne Visegrád lesz. Ezzel kapcsolatban az Oktatási Rektorhelyettes úrral illetve a Főtitkár úrral kell egyeztetnie. Elmondta a tavaszi Integration Party áprilisban lenne ideális vagy esetleg március vége megfelelő még számokra a külsős gyakorlatok miatt. Február 11-én lesznek a kari választások, az alakuló ülést délutánra tervezik, ahol már a tisztségviselőket is megválasztják.

**Fidel Dávid** elmondta, hogy az Integration Party tervezett időpontja március 23. Amennyiben nem megfelelő, azt kéri még ezen a hétvégén jelezni.

A várható programokkal kapcsolatban elmondta, hogy februártól 5 bornapot terveznek tartani, havi felosztásban. Illetve időpontot kell találni egy EHÖK vezetőképző megrendezésére is.

Kitért a Ludovika Fesztivállal kapcsolatos információkra. A korábbiaktól eltérően szombaton kerül megrendezésre, eddig nem volt kiemelkedő esemény, idén azonban már lesz. Főtitkár úrral egyeztetve a következőkre jutottak: Egyetemi nap lesz, amelyhez szükség van egy költségvetési tervre. Ezzel vasárnap (2016.02.07.) estig kellene foglalkozni. A csütörtöki napon lesz az NKE nap, ami hallgatói nap, péntek pedig átkötő nap lesz.

Ötletként felmerült, hogy a kari napos tapasztalatokat beépítve fesztiválelemeket lehetne beemelni. Az NKE nap, ne csak a hallgatókról szóljon, hanem a dolgozókról is, ez külön kérés volt.

Ötletekként a programterv elkészítéséhez a következők hangzottak el: véradás és egészségügyi állapotfelmérés, borkóstolók, humorista fellépések, főzőverseny megszervezése, falmászás, rendvédelmi bemutató, igény esetén kutyákkal kiegészítve, kommandós bemutatók, színházi társulatok bemutatói, honvédelmi bemutató, karikatúrák készítése, sportesemények közvetítése délután, közönségtalálkozók szervezése, különböző sportprogram koordinálása, étkezési tanácsadás, esetleg hot dog árus. A fellépők személyéről is szó esett, erre javaslatokat vár a karoktól.

**Bódis Martin** jelezte, hogy a már megkeresték NETK-et ebben a témában, így a kar elvállalná a pénteki nap megszervezését, mint Kari Nap.

**Karászi Olivér** szerint ez egy jó áthidaló megoldás lenne.

**Fidel Dávid** elmondja, a kari nap megszervezése kapcsán felmerül a költségvetés hatékony felhasználása, két nap nem feltétlenül jövedelmező két nagy költségvetésű program megszervezése, célszerűbb lenne egy napra tenni a kettőt.

**Böszörményi Balázs** feltette a kérdést, hogy a programterv mikorra fog elkészülni?

**Fidel Dávid** válasza szerint szombatra kész lesz. Ez a terv iránymutató jellegű, később lehet bővíteni, azonban nem lehet nagy hallgatói részvétellel számolni a hétvége miatt.

**Böszörményi Balázs** kérdése, hogy mely programok szólna kifejezetten a hallgatóknak, szerinte lehetne vonzóbb programokat is kitalálni.

**Fidel Dávid** visszautalt a karrier tanácsadó előadásokra, sorversenyekre és kalandjátékokra. Hozzátette, hogy 1200 ember ezen a területen elvész, az embertömeget egyben kellene tartani, az elszórt, kis csoportok nem mutatnak jól. Szívesen várja a programjavaslatokat.

**Bódis Martin** megjegyezte, hogy amennyiben nyitott lesz az esemény, akkor több meghívottal is lehet számolni.

**Böszörményi Balázs** szerint kellene valamilyen húzónév, ami vonzóvá teszi az eseményt.

**Fidel Dávid** kérte, hogy vasárnap estig konkrét sorverseny-feladatokat küldjenek neki.

**Karászi Olivér** ötlete, hogy lehetne például jótékonysági futást szervezni és a befolyt összegeket felajánlhatnánk.

**Böszörményi Balázs** megkérdezte mikorra tervezik az eseményt.

**Fidel Dávid** válasza szerint május 5-én.

**Karászi Olivér** felvetette a focitorna ötletét.

**Fidel Dávid** szerint nagyon jó promóció kell az eseménynek. Plakátok, térképek, ennek vannak fesztiválos előzményei. Mindenkinek részt kell vennie a népszerűsítésben, különben nem érhető el a kívánt hallgatói létszám.

**Karászi Olivér** ötlete, hogy harckocsi-bemutatót is lehetne szervezni.

**Fidel Dávid** szerint szervezhetnénk katonai helikopteres szimulációt is. Karászi Olivér vállalta, hogy egyeztet a megfelelő személlyel, ezzel kapcsolatban.

**Fidel Dávid** írásban várja szombat estig a további ötleteket. 20:40-kor berekesztette az ülést.

*A Nemzeti Közszolgálati Egyetem* **Egyetemi Hallgatói Önkormányzat**

**Elnökségének** *2016. február4 -ei ülésről készült jegyzőkönyv hiteléül:*

Budapest, 2016. február 4.

|  |  |  |
| --- | --- | --- |
|  |  |  |
| **Fidel Dávid sk.**EHÖK elnök |  | **Sass Vivien sk.**általános elnökhelyettes |
|  |  |  |
|  |  |  |
| **Simon Annamária sk.** NETK HÖK elnök |  | **Fekete Gréta sk.**gazdasági elnökhelyettes |